CELEX: 32010R0286
Language: sk
Date: 2010-04-06 00:00:00
Title: Nariadenie Komisie (EÚ) č. 286/2010 zo  6. apríla 2010 , ktorým sa mení a dopĺňa nariadenie (ES) č. 88/2007, pokiaľ ide o oznamovanie štatistických údajov týkajúcich sa množstva cestovín

7.4.2010   
            
            
               SK
            
            
               Úradný vestník Európskej únie
            
            
               L 87/21
            
         NARIADENIE KOMISIE (EÚ) č. 286/2010
   zo 6. apríla 2010,
   ktorým sa mení a dopĺňa nariadenie (ES) č. 88/2007, pokiaľ ide o oznamovanie štatistických údajov týkajúcich sa množstva cestovín
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1216/2009 z 30. novembra 2009 stanovujúce obchodné opatrenia uplatňované na niektoré tovary vznikajúce spracovaním poľnohospodárskych výrobkov (1), a najmä na jeho článok 8 ods. 3 a článok 19,
   keďže:
   
               (1)
            
            
               V nariadení Komisie (ES) č. 88/2007 z 12. decembra 2006, ktorým sa ustanovujú osobitné podrobné pravidlá uplatňovania systému vývozných náhrad na obilie vyvážané vo forme cestovín patriacich pod kódy KN 1902 11 00 a 1902 19 (2), sa stanovuje, aby boli cestoviny patriace pod uvedené kódy a vyvážané do Spojených štátov amerických sprevádzané osvedčením (osvedčenie P2), v ktorom sa uvádza, či sa na ne vzťahuje príslušná sadzba náhrady uplatňovaná v prípade vývozu do Spojených štátov amerických na základné výrobky z obilnín použité pri ich výrobe. V tomto nariadení sa takisto stanovuje, že príslušné orgány členských štátov musia Komisii oznamovať potrebné štatistické údaje.
            
         
               (2)
            
            
               S cieľom znížiť administratívnu záťaž je vhodné stanoviť možnosť, aby príslušné orgány členských štátov nemuseli štatistické údaje oznamovať, ak je náhrada pre základné výrobky z obilnín použité pri výrobe cestovín patriacich pod uvedené kódy KN buď pozastavená, alebo rovnajúca sa nule.
            
         
               (3)
            
            
               Nariadenie (ES) č. 88/2007 by sa preto malo zodpovedajúcim spôsobom zmeniť a doplniť.
            
         
               (4)
            
            
               Opatrenia stanovené v tomto nariadení sú v súlade so stanoviskom Riadiaceho výboru pre horizontálne otázky týkajúce sa obchodu so spracovanými poľnohospodárskymi výrobkami neuvedenými v prílohe I k zmluve,
            
         PRIJALA TOTO NARIADENIE:
   Článok 1
   Článok 6 nariadenia (ES) č. 88/2007 sa nahrádza týmto textom:
   
      „Článok 6
      1.   Príslušné orgány členských štátov oznámia Komisii najneskôr do konca každého mesiaca štatistické údaje týkajúce sa množstva cestovín, a to podľa kódov KN, a uvedú množstvá, pre ktoré sa vývozná náhrada poskytla či neposkytla, pre ktoré boli v priebehu predchádzajúceho mesiaca vydané osvedčenia, a to na túto adresu:
      
                  European Commission
               
            
                  Directorate-General Enterprise and Industry
               
            
                  Non-Annex I products
               
            
                  1049 Bruxelles/Brussel
               
            
                  BELGIQUE/BELGIË
               
            2.   Ak je náhrada pre základné výrobky z obilnín použité pri výrobe cestovín patriacich pod kódy KN 1902 11 00 a 1902 19 buď pozastavená, alebo rovnajúca sa nule, príslušné orgány členských štátov nemusia oznamovať štatistické údaje uvedené v odseku 1.“
   
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. apríla 2010
      
         
            Za Komisiu
         
         
            predseda
         
         José Manuel BARROSO
      
   
   
      (1)  Ú. v. EÚ L 328, 15.12.2009, s. 10.
   
      (2)  Ú. v. EÚ L 21, 30.1.2007, s. 16.